
EBIRAGIRO
· Olupapula luno lugabanyiziddwamu ebitundu bisatu A, B ne C. 
· Ddamu ebibuuzo bina (4).
· Mu kitundu A londamu ekibuuzo kimu (1).

· Mu kitundu B, ddamu ebibuuzo bibiri (2) ng’ekimu ku bibiri kya ppuloozi 

n’ekirala kimu okuva mu bitontome.

· Mu kitundu C, kolamu ekibuuzo kimu (1).
EKITUNDU A

NKATA MUSA MUTYABA:  Agamyuka Omutezi.
1. “Awo wennyini we mbadde ndaga. Kyawandiikibwa nti, “Amanyi ebingi alibuuzibwa bingi.” N’olwekyo olw’obuvunaanyizibwa obungi obwabakwasibwa, kye tuva naffe tubabuuza ebingi. Ate ku ludda olulala naawe weeteeke mu kifo kya munnamawulire wange ono, nkusindise okunoonyereza ku ggulire erikambagga ng’oliggya mu bantu abataagala lifulume. Njagala ombuulire w’oyinza okutuuka n’eggulire eryo singa tewabaddeewo tteeka likukkiriza kuzibira muntu aba yeewaddeyo okukusomolera ku ebyo ebiri emabega w’eggulire eryo? Omulimu gw’amawulire si mwangu. Gukyakula bukuzi kubanga si mukadde ng’ogw’obusomesa, obusawo oba ogwa balooya. Gwatandikibwawo abawandiisi bakyewaggula era oluusi naffe tutera okwerabira ddala nga bakyewaggula.”

(a)
Ani agambibwa ebigambo ebyo?



       (Akabonero 01)

(b)
Ebigambo ebyo bisimbuddwa mu ssuula ki ey’olugero?    (Obubonero 04)
(c)
Omwogezi w’ebigambo ebyo azimbiddwa atya mu lugero ‘Agamyuka Omutezi’?







        (Obubonero 07)

(d)
Nyonnyola ku bibaawo ebituusa omwogezi w’ebigambo ebyo okubyogera.










       (Obubonero 8)
(e)
Nga weeyambisa ebyokulabirako okuva mu lugero ‘Agamyuka Omutezi’, kakasa ebigambo by’omwogezi nti ddala omulimu gw’amawulire si mwangu.







      (Obubonero 08)
2.
Nga weesigama ku birabikira mu lugero ‘Agamyuka Omutezi’, nyonnyola enzimba y’abakyala mu lugero olwo bweyinza okugasa omukyala mu Buganda leero.









     (Obubonero 25)
SSEMWANGA KIVUMBI BANTUBALAMU: Gw’olulambuza
3.
“Teri muwandiisi ayiiya ekiyiiye kye n’atakyesigamya ku ebyo by’alabye mu nsi ye.” Kino kituukiridde kitya mu lugero ‘Gw’olulambuza’?   (Obubonero 25)
4.
Weeyambise ebyokulabirako okuva mu lugero ‘Gw’olulambuza’, olambulule ku bintu eby’enjawulo omuwandiisi kw’azimbidde olugero lwe.    (Obubonero 25)
EKITUNDU B

PULOOZI 
5.
Soma ekitundu kino wammanga n’oluvannyuma oddemu ebibuuzo ebikubuuziddwa ku kyo.





(Obubonero 25)

Omuyimbi omu mu ggwanga wano yayimba oluyimba ng’agamba nti ‘Bizzeemu’ naye nno bye yayimbako ebyali bizzeemu nze si bye njagala okwogerako, kyokka waliwo ebizzeemu bye ndowooza nti buli muntu ayagaliza eggwanga lino ebirungi yeekokkola lwaki bizzeemu. Njogera ku by’obufuzi ebyakaleegabikya! 



Bannange, eby’obufuzi byafuuka ddi omulimu abasajja n’abakazi batuuke n’okuba nga tekyatuula waka wabula okulepuka obulepusi ku byalo, ne bakirako embuzi ezikutudde? Abasajja n’abakazi abakulu baenda bakonkona ku mayumba g’abantu nga baling bamasiikiini abanoonya eky’okulya!


Abavubuka bo kati enkoko bagikwata mumwa, ne baba ng’abagenda okulima. Olunaku lwonna basiiba mu ebyo, tebakyalina kirala kye balowooza, wabula okugenda nga bawowogganira ku bizindaalo. N’ekiro nno batyo, teba kudda waka, n’osaasira abaana bawala abaabafumbirwa bambi okusula nga beezinze ng’amagongolo! Mbu bali mu “Struggle”! Tombuuza  “Struggle” kye kitegeeza kuba nange mpulira kiwulire.
Kale ebyo byonna byandibadde awo, naye lwaki eby’obufuzi  okutwawukanya? Bwe weegendereza obukyayi bannabyabufuzi bwe balina ku be bavuganya nabo, bannange bwokya n’okukira ku butto abengeya! Ba nnalumanya ne ssaalumanya bangi bafiiridde mu kunoonya n’okuperereza abalonzi. Ate ekikwasa ennaku nti abakwatibwako ensonga zino obutereevu baafuuka bakyesirikidde muzigo mu ttimpa! Kati ne weebuuza nti ani agenda okuyamba ggwe nange abatali bannabyabufuzi?
Bannabyabufuzi simanyi lwaki baba n’agatimatima; bajjudde obukyayi, obukambwe bakirako ennumba, ssaako obutiitiizi! Kiki ddala bannabyabufuzi baffe kye banoonya naddala wano mu Africa? Ssente oba  bifo by’abukulembeze? Omuntu anoonya okukulembera banne, ate lwaki omala okubatulugunya? Lwaki embeera eba ya kufa na kuwona? Omuntu n’aggweeramu ddla ensonyi, n’atatya kulimba mu lwatu ng’omukyala n’abaana be balaba! Oli tatya kussa ku munne ekigambo ekinene nga bwali omutujju era atasaanidde kulondebwa kukulembera ggwanga! Naye ng’ebyo byonna bikolebwa, ekiruubirirwa kiri kimu kulondebwa ku bukulembeze.

Ekisinga okukwasa ennaku nti okulonda oluggwa bwe kuti, ng’abakulu abo bafuuka musu gw’e Kanyanya. Tebaddayo kukubikako kya mulubaale. Baba nga ttimba amaze okumira engabi ennume, anti ng’olubuto lumubwegedde takyaseguka. Okulonda okuddako bwe kutuuka, ng’olwo ate bajjukira  okudda mu bantu, era olwo lwe bajjukira nti abantu balina ebibaluma. Olwo nno nga bajja babajjagala, bafunta entama nnyini, nze ky’ova olaba sikyagwirana nabo nasigala kubeegeka maaso. Ensi tenneemazaamu.
Nze siraba na nsonga lwaki twayingirira eby’obufuzi bino eby’okuvuganya? Kubanga tewali kye tubifunyeemu okuggyako obukyayi n’empalana! Lwaki tetuddayo ku by’obufuzi bye twazaalirwamu era bye tusinga okutegeera, ebyaffe ebyensikirano? Kuba mu by’obufuzi eby’ensikirano tewaba kusika muguwa, buli omu aba mumativu nti endowooza ye ne ky’ayagaliza eggwanga lye bijja kutuusibwa eri Kabaka we kubanga ye Kabaka abeera wa bantu bonna awatali kusosola mu ddiini oba endowooza z’ebyobufuzi.
Ebibuuzo:

(a)
(i)
Nokolayo ebifaananyi bisatu (3) omuwandiisi bye yeeyambisizza 
mu kitundu ky’osomye.



       (Obubonero 03)



(ii)
Nnyonnyola ekigendererwa ky’omuwandiisi mu kweyambisa buli 


kimu ku bifaananyi by’onokoddeyo mu 5(a) waggulu.












       (Obubonero 03)
(b)
Omwogezi mu kitundu ekyo waggulu ky’osomye awulira atya ku ky’yogerako?






        (Obubonero 05)
(c) Lambulula ku miramwa egy’enjawulo ekitundu kwe kizimbiddwa.









        (Obubonero 08)
(d)
Obukugu mu nkozesa y’olulimi omuwandiisi abweyambisizza atya okusobola okuggusa ensonga ze?



       (Obubonero 06)
KIZZA MUKASA:  Omulya Mmere Kkoyi

6.
Soma ekitontome kino wammanga n’oluvannyuma oddemu ebibuuzo ku kyo.


KAMPALA
(i) Kampala ggwe nga oli ndibassa!
Kampala at’era oli ndibalwanya!
Kampala wayitirira okuwooma!
(ii) Koseka n’omulamu, tuli mu Kampala
Eyasoma n’atasomye, ŋŋenda Kampala
Omufuzi n’afugibwa, tube mu Kampala
Bwanannyini n’atalina, nti era Kampala
Omufunyi n’atalina, ffe tubeera Kampala
Abapanzi ba ‘ddiiru’, bonna mu Kampala

Ba ‘nnalo’ enkumu nabo, era mu Kampala

Abamenyi b’amateeka, nfaafa mu Kampala.

Kye kibuga ky’eggwanga Uganda ey’awamu!

(iii) Watandika otya munnafe, mbuuza Kampala?
Watandika ddi munnaffe, ŋŋamba Kampala?
Watandikwa ani gwotenda, ddamu Kampala?
Osibuka mw’ani nkubuuza, wattu Kampala?
Abaganda n’eggwanga, obamanyi Kampala?
Nga bali bannaffe bbo bagenda babityebeka?

(iv) Nti mu Buganda mpaawo!
Buli omu oyo wa ddembe.
Ebyasooka olwo lufumo.
Ebya Muteesa okuzimba.
N’eby’Abaganda okwanja.
Nti Kampala waabwe nnyo.

Mu Buganda gwe gussa.

Wandibadde nga bw’oli.

Naye waliwo bano abazzi!

(v) Kampala bamutunze.
Eno poloti n’eri poloti.
Ebibanja babiwambye

Amaduuka bagazinze

Obutale bwo babututte.

Abaamu nga zibasanze.

Abaganda bo zibasoye.

Buli w’odda be baliwo.

(vi) Basajja bali nga beetala.
N’Abaliisa abo baakujja.

Bamujjuze bugondo oba!

Kampala oli wa ffumwa.

Nty’oyo edda yali waffe

Kale maama nga lukula.

Abazzi bo nga baduula.

Muggyeewo olundelebu

Kampala ye si wa kalulu.

Ye owa lupiiya y’ateesa.

Temuddira okupapaala!

(vii) Wandibadde nga bw’oli
Naye waliwo abo abazzi!
Ebibuuzo:








(i)
Amaloboozi gazimbiddwa gatya mu kitontome ‘Kampala’?












       (Obubonero 8)
(ii)
Nga weeyambisa eby’okulabirako okuva mu kitontome ‘Kampala’, kakasa nti ddala omuwandiisi olukusa lw’abatontomi atugeera bulungi.








       (Obubonero 03)

(iii)
Lwaki omuwandiisi addianye ekigambo ‘Kampala’ mu kitontome 
‘Kampala’.







      (Obubonero 04)


(iv)
Nyonnyola ku bubaka omuwandiisi bw’aluubirira okutuusa eri abasomi be okuyita mu kitontome ‘KAMPALA’.


      (Obubonero 06)

(v)
Bino wammanga bitegeezezza ki okusinziira ku kitontome?











     (Obubonero 02)


- ba ‘nnalo’



- abapanzi ba ‘ddiiru’

7.
Nga weeyambisa eby’okulabirako okuva mu bitontome bya Dr. Kizza Mukasa mu kitabo kye ‘Omulyammere Kkoyi’, nnyonnyola ku kifaananyi ky’atusiigira ku mulyammere.







     (Obubonero 25)
HUGO SSEMATIMBA BARLOW: Abooluganda Ab’Enda Emu:  
8.
Soma ekitontome kino wammanga oddemu ebibuuzo ebikubuuziddwa ku kyo oluvannyuma.




ENKEESABUDDE

(i) Nakeera nawankya eyo mu kinywambogo

Nga njagala ndabe obudde nga tebunnakya

Neewaliriza oluggi ne ndubandula

Okwessa mu luggya nga nzenna nkukumuka

Empewo eyanfuuwa gye ndifa nnyumya

Ng’ate wabweru wakutte zigizigi!

(ii) Kyokka emmunyeenye ya Alufajjiri Nabaliwo

N’endala lukunkumuli ze nail ndabye

Ezeekweka mu bire ate ne zemululayo

Ezitemereza n’obuzimeera obukunkuna

Nalaba obuli okumukumu ng’obutiko obutojjera

N’obulala obunyiikuuli obutono okufa.

(iii) Mba ndi ku ggulu ne mpulira ebifugula

Emmeeme be TTU!

Be KUTTU!

Kata nsambyeko!

Okwetegereza ekijja nga ye mbwa yaw aka!

Ko nze Maguja Malembo lwaki ontiisizza

Maguja nga yeewuunya kiki kye ndiko

Mba nkyasamaaliridde Empanga n’ewaya

Mba neetegereza ekiriwo Enkwale n’etebya

Ne mpulirayo Ettutuma muli ne nguma.

(iv) Ne nzibulula amaaso ndabe ebiriwo

Nalaba kupeeruka

N’eggulu okutangaala

Kazzi bwagala kukya!

Ng’olwo eggulu lyebikkula ekikunta ky’otulo

Ng’emmambya esala kaniki w’ekiro.

Ekitangaala ky’enjuba ne kimyula ne kyolesa

Kyabikkuka mpola ne kyeggyayo ne kibuna.

(v) Ebire ebyali byebase nebyambala nebibbuka

Emitwe gye nsozi ne ginekera ne gyeraga

Enjota ezaali zikuba semukiti ne zidduka

Obusiri obwali bwewaga n’amafumu ne buduma

Obuwundo n’ebinyira ne byekweka ne byekisa

Enkeesa budde ne zibaluka ne zinyumya

Zaatandika mpola oluvannyuma ne zitaba

Nga nange nkukunulayo nkumbi nkwate mu ddimwa.

Ebibuuzo:







(i) Nyonnyola ku ngeri omuwandiisi gye yeeyambisizzaamu akakodyo k’okuntuwaza mu kitontome ‘Enkeesabudde.’

       (Obubonero 06)
(ii)
Lambulula ku bintu eby’enjawulo omuwandiisi bye yeeyambisizza okukulaakulanya ekitontome ‘Enkeesabudde.’

      (Obubonero 07)
(iii)
Weeyambise ebyokulabirako okuva mu kitontome ‘Enkeesabudde’ olage obukugu bw’omuwandiisi mu kutonda amaloboozi.
      (Obubonero 08)
(iv)
Ebigambo bino wammanga bitegeezezza ki okusinziira ku kitontome ‘Enkeesabudde’?






     (Obubonero 04)
· Enkeesabudde
· Kinywambogo
· Nkukumuka
· Nkwate mu ddimwa

9.
(a)
N’ebyokulabirako okuva mu bitontome bya Hugo Barlow Ssematimba 
okuva mu kitabo kye ‘Abooluganda ab’Enda emu; nnyonnyola ku bintu 
eby’enjawulo ebifuula ebitontome bye okubeera ebinyuvu.












     (Obubonero 19)
(b)
Omuntu asomye ebitontome bya Hugo .B. Ssematimba abiyigamu ki? Nyonnyola n’ebyokulabirako okuva mu “Abooluganda ab’enda emu.”









      (Obubonero 06)
EKITUNDU C

Ddamu ekibuuzo kimu (1) okuva mu kitundu kino.
10.
Nnaalongo
:
(Yeesika ekigere ng’asemberera effumbiro n’atunuulira 




Ssemitego ng’asobeddwa). Baze omwagalwa olabika 





weeyogeza wekka. Ate ogubadde?
Ssemitego    :
(yeekaza) E! Ggwe Nnalongo! Ky’ogamba eno ye mmere gye 




wawadde abaana bange batwale ku ssomero?


Nnaalongo
:
Yeeyo, lwaki ombuuzizza? Mbi?


Ssemitego
:
(Nga tasalikako musale). Ssembera wano olabe (afumita 




wuuma mu mmere) Eno mmere nnabaki?

Nnakoma ddi okulya enva za dodo n’ebinyeebwa? Ompita nsolima, nandiki mmese?

Nnaalongo:

(Asikayo enti z’ennyama ku katandaalo k’effumbiro n’azissa 

mu maaso ga Ssemitego). Naye Ssaalongo, ennaku zino 


ebirowoozo byo biriko we biwagamidde! Kiki ekyo 



ekikutawaanya obwenkanidde awo?

Ssemitego
:
Mukazi ggwe wulira. Nkunenya lwa mmere mbi ate ggwe 
onzizza mu bya butakyayagala kulya? Ye omunyama guno 
gwonna oguterekera ani?


Nnaalongo
:
Naye mwami leka nange njogereko.




Ennaku zino sikutegeera, olabika oliko ekikulya obwongo!

Ssemitego
:
Ekyo kirabwa n’ayonka! Ye ng’ani yakugambye nti emyaka 
10 gye tumaze mu bufumbo gyonna gibadde gya kwesiima 
kusa? Lwa butayogera, naye mbadde ntudde ku maggwa, 
mbadde ndaba ntoko ne mbimma bummi amazzi. Eno 
emmere wagifumbye totaddeeyo mwoyo n’aka! Kino kindaze 
bulungi nnyo nti nze wanzigyako dda dda ebirowoozo, kati 
biteeterera ku mulala.


Nnaalongo
:
Nkubuulire ssebo, ogugwo gwe guli ku mulala. Amaaso gano 





tebampa ga kuwoonya mutwe. A!

Ebibuuzo:


(a)
Emboozi eyo esimbuddwa wa mu muzannyo Ssemitego?   (Obubonero 2)
(b)
Nga weesigama ku kuwaanyisiganya ebigambo okugenda mu maaso mu kitundu ekyo waggulu, nnyonnyola ku ngeri aboogezi (Ssemitego ne Nnaalongo) gye bazimbiddwamu.



       (Obubonero 4)
(c)
Biki ebiddirira oluvannyuma lw’okuwaanyisiganya ebigambo ebyo?









         (Obubonero 6)
(d)
N’ebyokulabirako, nokolayo obukodyo omuwandiisi w’omuzannyo bwe yeeyambisizza mu mboozi eyo waggulu okusobola okututuusaako obubaka bwe.






          (Obubonero 6)

(e)
Omuntu asomye omuzannyo ‘Ssemitego’ ayinza kuguyigirako ki?











       (Obubonero 7)
11.
“Dr. Ntagare Mercy Mirembe, ayolesa bulungi obukugu mu kuwandiika  emizannyo.” Ttaanya bulungi ebigambo ebyo nga weeyambisa ebyokulabirako okuva mu muzannyo Ssemitego.



   
     (Obubonero 25)
WAALABYEKI MAGOBA: Namulanda 
12.
(a)
Nga weesigma ku birabikira mu muzannyo ‘Namulanda’; laga abantu 



ab’enjawulo abaganyulwa mu bubaka obuli mu muzannyo ogwo.










      (Obubonero 25)

(b)
Nyonnyola ku nzimba y’abatonde bano wammanga mu muzannyo 



‘Namulanda.’



-  Kangaawo
-  Makamba Ssebuliba

13.
“Omuntu asomye omuzannyo ‘Namulanda’ akakasa bukakasa nti Waalabyeki Magoba musajja muganda ddala.” Kino kyeyolese kitya muzannyo?










               (Obubonero 25)
BIKOMYE WANO

